b'\n_START_ARTICLE_\nHrvati u Napoleonovoj vojsci\n_START_PARAGRAPH_\nHrvati u Napoleonovoj vojsci bili su "uvijek organizirani i uvijek spremni" po rije\xc4\x8dima francuskoga generala Testea. Po\xc5\xa1to Hrvati ve\xc4\x87inski \xc5\xbeive na planinama, uvijek su dobro formirali lagane pje\xc5\xa1a\xc4\x8dke jedinice i slu\xc5\xbeili su Austriji i Francuskoj. Hrvati su bili stru\xc4\x8dnjaci u okr\xc5\xa1ajnoj borbi, isto tako i u borbi po brdima i uzvisinama. No iako su bili vje\xc5\xa1ti borci, strast za borbom nije bila velika s obzirom da se bore za Francusku. Napoleonova vojska imala je \xc4\x8detiri hrvatske pukovnije, tzv. privremene pukovnije. Prva je bila 1er Regiment d\'Infanterie Provisories Croate (1. hrvatska privremena pje\xc5\xa1a\xc4\x8dka pukovnija), sastavljena 1811. stvorena iz bojni 1. i 2. lova\xc4\x8dke pukovnije Ilirije (1er i 2e Regiment de Chasseurs Illyriens).  2e Regiment d\'Infanterie Provisories Croate (2. hrvatska privremena pje\xc5\xa1a\xc4\x8dka pukovnija) stvara se 1813. od 1. bojne 4. lova\xc4\x8dke pukovnije Ilirije (4e Regiment de Chasseurs Illyriens) i 2. bojne 3. lova\xc4\x8dke pukovnije Ilirije (3e Regiment de Chasseurs Illyriens). 3e Regiment d\'Infanterie Provisories Croate stvorena je 1812. od prvih bojni 1. i 2. pukovnije Banata (1er i 2e Regiments du Banat). 3. pukovnija ili 3e Regiment d\'Infanterie Provisories Croate stvorena je 1813. od drugih bojni 1. i 2. pukovnija Banata (1er i 2e Regiments du Banat). Povla\xc4\x8denjem iz Rusije, dvije tre\xc4\x87ine Hrvata u francuskoj vojsci izgubilo je \xc5\xbeivot. Sve \xc4\x8detiri pukovnije raspu\xc5\xa1tene su 1813.\n_START_SECTION_\n2e Regiment d\'Infanterie Provisories Croate\n_START_PARAGRAPH_\nOva pukovnija sudjelovala je u dvije bitke: _NEWLINE_1813. - Radebourg i Wurschen_NEWLINE_Zapovjednici pukovnije bili su pukovnik Robert Gordon i pukovnik Mamulla von Turkenfeld.\n_START_SECTION_\n3e Regiment d\'Infanterie Provisories Croate\n_START_PARAGRAPH_\nOva je pukovnija tako\xc4\x91er sudjelovala u dvije bitke: _NEWLINE_1812. - Polock i Berezina_NEWLINE_Zapovjednik pukovnije bio je pukovnik Joly.\n_START_SECTION_\n4e Regiment d\'Infanterie Provisories Croate\n_START_PARAGRAPH_\n4. pukovnija nije sudjelovala u bitkama, tako\xc4\x91er nije imala ni zapovjednika._NEWLINE_Bilo je i drugih hrvatskih vojnih formacija, a jedna od njih je i 6. pukovnija, poznata kao Ilirski Lovci (Chasseurs Illyriens).\n_START_SECTION_\nZanimljivost\n_START_PARAGRAPH_\nTijekom trajanja Bitke za Leipzig osam Hrvata dezertiralo je iz francuske vojske i pridru\xc5\xbeuju se britanskoj vojsci. Padaju pod zapovjedni\xc5\xa1tvo potpukovnika Robertsona. Robertson za Hrvate ima samo rije\xc4\x8di hvale, te kao i ostali njihovi zapovjednici, najvi\xc5\xa1e ih cijeni zbog hrabrosti. Hrvati dezerteri mnogo su pridonijeli u pobje\xc4\x91ivanju Napoleona, tj. onoliko koliko dobar vojnik mo\xc5\xbee doprinijeti.'